**Լեոն Փիթեր Բառնետ** (անգլ.՝ Leon Peter Barnett, նոյեմբերի 30, 1985(1985-11-30), Լութոն, Luton, Բերդֆորդշիր, Անգլիա, Միացյալ Թագավորություն), անգլիացի ֆուտբոլիստ, «Նորթհեմփթոն Թաուն» ակումբի պաշտպան։

Կարիերա
-------

Բառնետը ֆուտբոլային կարիերան սկսել է «Լութոնի» երիտասարդական թիմում 2002 թվականին։ 2002/03 մրցաշրջանում նշել է նորամուտը հիմնական կազմում՝ փոխարինման դուրս գալով Ֆուտբոլի լիգայի գավաթի խաղարկության՝ «Ուոքինգի» դեմ խաղում։ 2004 թվականի սեպտեմբերին Լեոնը կնքել է իր առաջին պրոֆեսիոնալ պայմանագիրը։ Նոյեմբերին Բառնետը մեկ ամիս վարձավճարով հանդես է եկել Հարավային ֆուտբոլային լիգայի «Էյլսբերի Յունայթեդ» ակումբում։

2005/06 մրցաշրջանում Բառնետը նշել է նորամուտը Ֆուտբոլային լիգայի խաղերում՝ փոխարինման դուրս գալով «Հալլ Սիթիի» հետ հանդիպման 90-րդ րոպեին։ Մրցաշրջանի ընթացքում նա խաղադաշտ է դուրս եկել անկանոն և միայն մեկ մրցաշրջանում նա «Լութոնի» կազմում մասնակցել է 22 խաղի։ «Լեսթերի» հետ 2006/07 մրցաշրջանի մեկնարկային խաղում Լեոնը խփել է իր առաջին գոլը պրոֆեսիոնալ կարիերայում։ «Լութոնը» առաջնության արդյունքներով անցել է ավելի ցածր դիվիզիոն, սակայն Բառնետը, որը ակումբի կազմում անցկացրել էր 43 հանդիպում, երկրպագուների քվեարկության արդյունքում ճանաչվել է Տարվա ֆուտբոլիստ թիմի կազմում։

2007 թվականի հուլիսի 26-ին Բառնետը տեղափոխվել է «Վեստ Բրոմվիչ Ալբիոն», տրանսֆերի գումարը կազմել է 2,5 միլիոն ֆունտ ստերլինգ, իսկ պայմանագիրը կնքվել է չորս տարով։ Նոր թիմում Լեոնը նորամուտը նշել է 2007/08 մրցաշրջանի առաջին տուրում։ Դեկտեմբերին՝ «Լեսթերի» հետ խաղից հետո, որում նրա թիմը հաղթել էր 2:1 հաշվով, Բառնետն ընդգրկվել է տուրի խորհրդանշական հավաքականում։ Մրցաշրջանի արդյունքներով «Վեստ Բրոմվիչը» հաղթեց առաջնությունում և դուրս եկել Պրեմիեր լիգա։ Դրանից հետո, ըստ պայմանագրի պայմանների, «Լութոնն» ստացել է լրացուցիչ 250 հազար ֆունտի չափով վճարում։

2008/09 մրցաշրջանի առաջին տուրում Բառնետը նշել է նորամուտը Պրեմիեր լիգայում։ Սեպտեմբերին «Աստոն Վիլլայի» հետ խաղում նրա երկու սխալները հանգեցրել են «Վեստ Բրոմվիչի» պարտությանը 1:2 հաշվով։ Դրանից հետո Լեոնը դուրս է մնացել հիմնական կազմից և բաց թողել հաջորդ ութ խաղերը։ Նույն մրցաշրջանում նա ծնկի վնասվածք է ստացել և բաց է թողել առաջնության վերջնամասը։ 2009/10 մրցաշրջանում Բառնետն այլևս չի ընդգրկվել հիմնական կազմում և նոյեմբերին ակումբը նրան վարձավճարով ուղարկել է «Քովենթրի Սիթի», որի կազմում նա հանդես է եկել մինչև առաջնության ավարտը։

2010 թվականի օգոստոսի 26-ին Լեոնը կրկին վարձավճարով տեղափոխվել է «Նորվիչ Սիթի», որը վնասվածքների պատճառով կորցրել է Մայքլ Նելսոնին և Զաք Ուիթբրեդին։ Դեկտեմբերի 10-ին ակումբները համաձայնության են եկել և 2011 թվականի հունվարի 1-ից Բառնետը դարձել է «Նորվիչի» խաղացող։ Մրցաշրջանի արդյունքներով «Նորվիչը» Չեմպիոնշիպում գրավել է երկրորդ տեղը և դուրս եկել Պրեմիեր լիգա։ 2011 թվականի սեպտեմբերի 26-ին Լեոնը խփել է իր առաջին գոլը Պրեմիեր լիգայում՝ գրավելով «Սանդերլենդի» դարպասը։

2013 թվականի մարտի 14-ին Բառնետը վարձավճարով մեկ ամսով տեղափոխվել է «Կարդիֆ Սիթի»։ Ապրիլին ակումբները պայմանավորվել են երկարաձգել վարձավճարով հանդես գալու ժամկետը մինչև մրցաշրջանի ավարտը, սակայն շուտով «Նորվիչը» հետ է կանչել ֆուտբոլիստին Մայքլ Թերների. Սթիվեն Ուիթաքերի վնասվածքների պատճառով։

2013 թվականի օգոստոսի 1-ին Բառնետը տեղափոխվել է «Ուիգան»՝ կնքելով երեք տարվա պայմանագիր։ Նոր ակումբում Բառնետն առաջին իսկ խաղում գրավել է «Բարնսլիի» դարպասը։ Հոկտեմբերի 8-ին Լեոնը նշել է նորամուտը նշեց Եվրոպայի լիգայում՝ խաղալով «Մարիբորի» դեմ։ Նոյեմբերի 28-ին նա խփել է եվրագավաթներում իր առաջին գոլը՝ աչքի ընկնելով «Զյուլտե-Վարեգեմի» հետ խաղում։ 2013/14 մրցաշրջանում Բառնետն ակումբի կազմում մասնակցել է տարբեր մրցաշարերի 53 հանդիպումներում։ Հաջորդ մրցաշրջանում նա ավելի քիչ է խաղացել՝ խաղադաշտ դուրս գալով 21 խաղում։ 2014/15 թթ. առաջնության արդյունքներով «Ուիգանը» դուրս է մնացել հետագա պայքարից։ Լիգա մեկում նրա թիմն անցկացրել է ընդամենը մեկ տարի՝ հաղթելով 2015/16 առաջնությունում։ Մրցաշրջանի ավարտից հետո ակումբի ղեկավարությունը հայտարարել Է, որ չի պատրաստվում երկարաձգել պայմանագիրը Բառնետի հետ։

2016 թվականի հուլիսի 19-ին Լեոնը երկու տարվա պայմանագիր է կնքել «Բերիի» հետ։ Սեպտեմբերին նա վնասվածք է ստացել, որի պատճառով բաց է թողել մրցաշրջանի առաջին կեսի մեծ մասը։ Նա խաղադաշտ է վերադարձել 2017 թվականի փետրվարին և մինչև տարվա վերջ եղել է ակումբի հիմնական կազմի ֆուտբոլիստներից մեկը։ 2016/17 մրցաշրջանում Բառնետը մասնակցել է 26 հանդիպման։

2017 թվականի մայիսի 31-ին Բառնետը երկու տարվա պայմանագիր է կնքել «Նորթհեմփթոն Թաունի» հետ։

Անձնական կյանք
--------------

Լեոն Բառնետը 2015 թվականին ամուսնացել է Քայլի Բոլդրիի հետ։ Զույգն ունի երեք երեխա։

Ծանոթագրություններ
------------------

1. 1 2  FBref.com(բազմ․)
2. 1 2  Արգենտինական ֆուտբոլի տվյալների շտեմարան (իսպ.)
3. 1 2  As (իսպ.) — Madrid: Grupo Prisa, 1967. — ISSN 1888-6671
4. ↑  «Leon Barnett». *11v11.com* (անգլերեն). Արխիվացված է օրիգինալից 2016 թ․ դեկտեմբերի 24-ին. Վերցված է 2018 թ․ մայիսի 29-ին.
5. ↑  «Ducks Add Defender to Squad». *aylesburyunitedfc.co.uk* (անգլերեն). 2004 թ․ նոյեմբերի 18. Արխիվացված է օրիգինալից 2016 թ․ օգոստոսի 17-ին. Վերցված է 2018 թ․ մայիսի 29-ին.
6. ↑  «Barnett and Bell are Luton award winners». *lutontoday.co.uk* (անգլերեն). 2007 թ․ ապրիլի 30. Արխիվացված է օրիգինալից 2018 թ․ ապրիլի 24-ին. Վերցված է 2018 թ․ մայիսի 29-ին.
7. ↑  «Barnett completes West Brom move». *bbc.co.uk* (անգլերեն). 2007 թ․ հուլիսի 26. Արխիվացված է օրիգինալից 2017 թ․ դեկտեմբերի 26-ին. Վերցված է 2018 թ․ մայիսի 29-ին.
8. ↑  «Luton get extra from Barnett sale». *bbc.co.uk* (անգլերեն). 2008 թ․ մայիսի 13. Արխիվացված է օրիգինալից 2017 թ․ դեկտեմբերի 27-ին. Վերցված է 2018 թ․ մայիսի 29-ին.
9. ↑  «Barnett to rest troublesome knee». *bbc.co.uk* (անգլերեն). 2009 թ․ մարտի 19. Արխիվացված է օրիգինալից 2016 թ․ սեպտեմբերի 20-ին. Վերցված է 2018 թ․ մայիսի 29-ին.
10. ↑  «Coventry sign West Brom's Barnett». *bbc.co.uk* (անգլերեն). 2009 թ․ նոյեմբերի 4. Արխիվացված է օրիգինալից 2016 թ․ սեպտեմբերի 20-ին. Վերցված է 2018 թ․ մայիսի 29-ին.
11. ↑  «Norwich City sign West Brom's Leon Barnett on loan». *bbc.co.uk* (անգլերեն). 2010 թ․ օգոստոսի 26. Արխիվացված է օրիգինալից 2017 թ․ հուլիսի 11-ին. Վերցված է 2018 թ․ մայիսի 29-ին.
12. ↑  «Cardiff City sign Norwich defender Leon Barnett». *bbc.com* (անգլերեն). 2013 թ․ մարտի 14. Արխիվացված է օրիգինալից 2018 թ․ մայիսի 29-ին. Վերցված է 2018 թ․ մայիսի 29-ին.
13. ↑  «Cardiff City loan star Leon Barnett returns to Norwich City». *walesonline.co.uk* (անգլերեն). 2013 թ․ ապրիլի 24. Արխիվացված է օրիգինալից 2016 թ․ հունիսի 30-ին. Վերցված է 2018 թ․ մայիսի 29-ին.
14. ↑  «Leon Barnett: Wigan Athletic sign Norwich City defender». *bbc.com* (անգլերեն). 2013 թ․ օգոստոսի 1. Արխիվացված է օրիգինալից 2018 թ․ մայիսի 29-ին. Վերցված է 2018 թ․ մայիսի 29-ին.
15. ↑  «Wigan Athletic: League One champions to release four players». *bbc.com* (անգլերեն). 2016 թ․ հունիսի 3. Արխիվացված է օրիգինալից 2016 թ․ հունիսի 8-ին. Վերցված է 2018 թ․ մայիսի 29-ին.
16. ↑  «Bury Bag Barnett». *buryfc.co.uk* (անգլերեն). 2016 թ․ հուլիսի 19. Արխիվացված է օրիգինալից 2018 թ․ մայիսի 29-ին. Վերցված է 2018 թ․ մայիսի 29-ին.
17. ↑  «Leon Barnett: Northampton Town sign defender from Bury». *bbc.com* (անգլերեն). 2017 թ․ մայիսի 31. Արխիվացված է օրիգինալից 2017 թ․ օգոստոսի 11-ին. Վերցված է 2018 թ․ մայիսի 29-ին.
18. ↑  Dunn, Matthew (2019 թ․ փետրվարի 17). «Express Sport exclusive: Ex-Norwich ace Leon Barnett on retirement after major heart scare». *Daily Express*. London. Վերցված է 2019 թ․ մայիսի 20-ին.
19. ↑  «Kylie & Leon Barnett's big day». The Wedding Artist. 2015 թ․ հունիսի 1. Արխիվացված է օրիգինալից 2021 թ․ սեպտեմբերի 17-ին. Վերցված է 2019 թ․ մայիսի 19-ին.

Արտաքին հղումներ
----------------

* Պրոֆիլը *transfermarkt.com* կայքում(անգլ.)
* Ցուցանիշները *soccerbase.com* կայքում (անգլ.)
* Լեոն Բառնետի էջը Премьершип.ру կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լեոն Բառնետ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · BDFutbol · FootballDatabase.eu · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) |

 |